open-index/open-wikipedia-markdown huggingface dataset:
SmartLynx Airlines

**SmartLynx Airlines,** endine LatCharter, oli lennuettevõte, mille peakontor asus Lätis Mārupes ning mis korraldas ACMI-, puhkuse- ja *ad hoc-* (ühekordseid) tellimuslende kogu Euroopas, Aafrikas ja Aasias. 

SmartLynxi lennumeeskonna liikmed esindasid rohkem kui 17 rahvust ja rääkisid paljusid keeli. Kaptenite keskmine lennustaaž oli üle 5300 lennutunni ja teistel pilootidel enam kui 1900 lennutundi. 

Üldjoontes kasvas SmartLynxiga veetavate reisijate arv iga aastaga kiiresti: 2017. aastal jõudis see 2,5 miljonini, 2018. aastal 3 miljonini ja 2019. aastal 3,6 miljonini. Ettevõte kasvas kiiresti ja 2019. aastal ulatus konsolideeritud käive 215 miljoni euroni (auditeeritud netokäive), mis on 25% võrra suurem kui 2018. aastal. 2019. aastal tegi SmartLynx 21 480 lendu enam kui 260 sihtkohta Euroopas, Lähis-Idas ja Aasias, mis teeb kokku 63 800 lennutundi (+ 18,15%, 2018. aastal 54 000 lennutundi)

Ettevõttel oli tütarettevõte ka Eestis – SmartLynx Airlines Estonia.

## Ajalugu
1992. aastal asutasid neli kutselist pilooti ja üks lennuinsener eraettevõtte LatCharter (nimi on tuletatud ingliskeelsest nimest Latvia). 1993. aastal alustati tegevust renditud Tupolev Tu-134B lennukiga. Tupolevi lennukipark asendati 2001. aasta aprillis suurema Jakovlev Yak-42-ga ja seejärel 2003. aasta detsembris Airbus A320-200-ga

2006. aasta juulis omandas Loftleiðir (Icelandair Groupi lennukiliisingu haru) Latcharteri aktsiatest 55% enamusosaluse ja lõpuks kogu ettevõtte. Lennufirma laiendas oma lennukiparki võttes 2007. aastal juurde veel viis lennukit A320-200 ja kaks lennukit B767-300. Lennukeid renditi täisteenusega lennufirmadele kogu maailmas. Sellest ajast on ettevõtte põhifookus olnud ACMI-turg ning firma on tegutsenud paljude lennuettevõtjate jaoks nagu Air Malta, SBA Airlines, Finnair, Condor Flugdienst. 

2008. aastal, kui tähistati lennufirma 15. sünnipäeva, nimetati LatCharter ümber SmartLynx Airlinesiks ning kasutusele võeti uus logo ja kujundus.

2012. aastal ostis juhtkond lennufirma Icelandairilt välja ja see on nüüd täiesti eraldi üksus.

2012. aastal moodustas lennufirma tütarettevõtte Smartlynx Airlines Estonia ühe Airbus A320-200-ga, et teenindada Eesti reisikorraldajaid. 2016. aastal sai ettevõtte omanikuks Hollandis asuv investeerimisfond ning kasutusele võeti uus logo. 

2019. aastal asutas lennufirma Maltal tütarettevõtte (SmartLynx Malta), mis käitas ühte Airbus A320 lennukit. Samal aastal sai SmartLynx Airlines Avia Solutions Groupi liikmeks.

2020. aastal laiendas lennufirma oma teenuseportfelli ja pakus ka kaubaveolende.

## Koolituskeskus
SmartLynxi koolituskeskus oli Balti riikides tunnustatud koolitusorganisatsioon (ATO), mis pakub Airbus A320 tüübipädevuskursusi.

## Lennukipark
Alates jaanuarist 2020 koosnes SmartLynx Airlinesi lennukipark järgmistest lennukitest:

## Viited

## Välislingid
*Ettevõtte koduleht
Curtea Nouă

**Curtea Nouă** ehk ***Uus palee*** (rumeenia keeles: ***Curtea Nouă***) oli Țara Rumânească ehk Valahhia vürstiriigi valitsejate elukoht aastatel 1776&ndash;1812, mis asus Mihai Vodă kloostri kõrval Rumeenia pealinnas Bukarestis, Dealul Spirii, praegu tuntud Arsenal e. Dealul Arsenalului nimelisel künkal.

## Ajalugu
*Curtea Nouă* ehitati aastatel 1775&ndash;1776 kreeklasest vojevoodi, Valahhia vürsti Aleksander Ipsilanti (ka Aleksander Ipsilanti (vanema)) valitsusperioodil tolleaegse *[[Curtea Veche]]* ehk Vana vürsti Kohtu asemele. XVIII sajandil teisel poolel Bukaresti Vana vürsti Palee oli lagunenud, kannatanud maavärinate tõttu ja 1738. aastal tulekahju tagajärjel ning oli avariiolukorras. Seepärast maaomanik Alexander Ipsilanti algatusel ehitati täiesti uus palee viinamarjaistanduste ja Mihai Vodă kloostri vahelisele, Dâmbovița jõe kaldaäärsele Dealul Spirii nimelisele künkale. Ehitus kestis 1775. aastast kuni järgmise aasta novembrini. Ehitamise alustasid Transilvaania käsitöölised, kes siiski lahkusid töölt seejärel, kui palk jäeti maksmata, ning ehitust jätkasid ja tööd viisid lõpuni käsitöölised Türgist ja Bulgaariast koos mõningate kohalikega.

Ehitis oli ehitatud bütsantsistiilis ning seda peeti väga kõrgeks, kuna sellel oli kaks korrust, neli treppi ja kolm torni. Ülemisel korrusel koos tubadega oli muu hulgas kabel ja vannituba ning keskel oli suur salong, kus oli kuninglik troon, samas kui alumisel korrusel olid kõik asutused: riigikassa, kantslerid jne. 

Seda peeti siiski inetuks ja stiilituks, kiiruga planeerituks ning igati ebaregulaarselt rajatud ehitiseks, kus aknad, uksed ja põrandad olid ebapraktilised ja suuremalt osalt valmistatud ebasobivast materjalist ning koridorid ja trepid olid vähese valgustusega. Lisaks maja osutus valitsejale liialt kaugel linna servas paiknevaks elukohaks. Hiljem hoonet kasutati haiglana Austria-Türgi sõja aastatel 1787-1791 ja Viienda Vene-Türgi sõjas kuni 1792. aastani. Seejärel majas elas lühikest aega Moldaavia (Moldova ajaloolise piirkonna *Țara Moldovei*) valitseja Mihai Suțu, aga kuna ehitis oli seevõrd halvenenud seisukorras, võeti kasutusele Vana vürsti Palee. 14. või 25. detsembril 1789. a. leidis *Curtea Nouă*’s aset suur tulekahju, mil sealt varaste ja laastajate saagiks langes raud- ja puitkonstruktsioone. Lossi taastati aastatel 1797&ndash;1799 kestnud Constantine Hangerli valitsusperioodil. Alates 1801. aastast hoone seisis koguni hüljatuna ja laastatuna. Aasta pärast ehk 1802. a. linnas oli tugev maavärin ja 1804. aastal tulekahju, kus põles maha kõrtse ja kauplusi ning kokku umbes 2000 elumaja. Kuuenda Vene ja Türgi vahelise sõja aastatel 1806&ndash;1812 hoonet kasutati Vene haavatud sõdurite haiglana.

21. või 22. dets. 1812. aastal hoones oli laastav tulekahju, mis hävitas ehitise ja taastada seda enam ei suudetud. Sellest ajast alates varemeid nimetatakse *Põletatud Paleeks* (rumeenia keeles: ***Curtea Arsă***). Säilinud on veel mõned seinad, mille alt 20. sajandi arheoloogid avastasid kaks keldriruumi ja kaks salakäiku, ning mida peetakse praegusajal Bukaresti üheks vaatamisväärsuseks.

## Viited
Sergei Lazarev

**Sergei Vjatšeslavovitš Lazarev** (vene keeles Серге́й Вячеславович Лазарев; sündinud 1. aprillil 1983 Moskvas) on vene laulja, tantsija ja näitleja.

Ta saavutas lauljana tuntuse popdueti Smash!! liikmena. Pärast selle lagunemist on ta keskendunud soolokarjäärile.

Ta on avaldanud neli stuudioalbumit. Viimane album, "Lazarev", ilmus 2013. aasta detsembris.

Ta esindas 2016. aasta Eurovisiooni lauluvõistlusel Venemaad lauluga "You Are the Only One", mille üks autoreid on Filipp Kirkorov. Finaalis sai laul 491 punktiga kolmanda koha, kuigi saavutas rahvahääletusel esikoha.

2019. aasta Eurovisiooni lauluvõistlusel esindas ta Venemaad lauluga "Scream" ning saavutas 370 punktiga kolmanda koha.

## Välislingid
* Sergei Lazarevi koduleht
Francesca Michielin

**Francesca Michielin** (sündinud 25. veebruaril 1995 Bassano del Grappas) on itaalia laulja ja laulukirjutaja.

Ta sai tuntuks talendisaate "X Factor" Itaalia variandi viienda hooaja võitjana.

Michielini esimene singel "Distratto" ilmus 2012. aasta alguses ning see jõudis Itaalia FIMI singlite edetabelis esikohale ja sai topeltplaatina staatuse. Tema debüütalbum "Riflessi di me" ilmus sama aasta oktoobris.

Ta laulis itaalia räppari Fedezi singlitel "Cigno nero" ja "Magnifico", mis mõlemad saavutasid Itaalias edu.

Michielini teine esikümnesse jõudnud soolosingel "L'amore esiste" ilmus tema teisel stuudioalbumil "di20", mis tuli müügile 2015. aasta oktoobris.

2016. aastal saavutas ta Sanremo muusikafestivalil lauluga "Nessun grado di separazione" teise koha ja sai pärast ansambli Stadio loobumist õiguse esindada Itaaliat 2016. aasta Eurovisiooni lauluvõistlusel, kus sai 124 punktiga 16. koha.
__NOTOC__
## Diskograafia
### Stuudioalbumid
* "Riflessi di me" (2012)
* "di20" (2015)
### EP-d
* "Distratto" (2012)
* "Nice to Meet You (Acoustic Live Solo)" (2016)

## Välislingid
* Ametlik koduleht (*itaalia keeles*)
Frans Jeppsson Wall

**Frans Jeppsson Wall** (esinejanimega **Frans**; sündinud 19. detsembril 1998 Ystadis) on rootsi laulja ja laulukirjutaja.

Ta saavutas tuntuse seitsmeaastaselt, kui laulis ansambliga Elias laulu "Who's da Man", mis oli pühendatud Rootsi jalgpallurile Zlatan Ibrahimovićile. 2008. aastal esitas ta Eliasega laulu "Fotbollsfest", mis oli toetuseks Rootsi jalgpallikoondisele Euroopa meistrivõistlustel.

2016. aastal võitis ta lauluga "If I Were Sorry" Melodifestivaleni, pääsedes Rootsit esindama 2016. aasta Eurovisiooni lauluvõistlusel, kus sai 261 punktiga viienda koha.

## Viited

## Välislingid
Acid jazz

***Acid jazz***, tuntud ka kui ***groove jazz*** või ***club jazz***, on muusikastiil, mis ühendab džässi, souli, *[[funk]]*i ja diskomuusika elemente.

*Acid jazz* tekkis 1980. aastatel Londoni muusikaklubides, kui diskorid katsetasid klassikalisi džäss-salvestisi ühendada löökpillide mängu ja elektroonilise tantsumuusika rütmidega. *Acid jazz*i loojaks peetakse briti diskorit Gilles Petersoni. *Acid jazz*i muusika tegemisel kasutati elektroonika arenemisel lisaks digitaalselt sekventsimist ja sämplimist.

Elektroonilise klubimuusika edasine areng 1990. aastate keskel põhjustas huvi vähenemise selle žanri vastu.

Tuntumad *acid jazz*i viljelevad või viljelenud ansamblid on Brand New Heavies, Incognito, Us3 ja Jamiroquai Suurbritannias ning A Tribe Called Quest, Buckshot LeFonque ja Digable Planets USA-s.

Üks suurimaid *acid jazz*i hitte oli ansambli Us3 laul "Cantaloop (Flip Fantasia)", mis sidus Herbie Hancocki laulu "Cantaloupe Island" ja räpi. "Cantaloop (Flip Fantasia)" jõudis USA singlite edetabelis Billboard Hot 100 üheksandale kohale.

## Viited
Kasepää vanausuliste palvemaja

**Kasepää vanausuliste palvemaja** on vanausuliste pühakoda Kasepää alevikus Peipsiääre vallas. Palvelat kasutab Kasepää vanausuliste kogudus.

Praegune palvemaja on ehitatud 20. sajandi alguses, selle projekteeris aastal 1902 kubermangu arhitekt Wilhelm Schilling. Enne Teist maailmasõda uuendasid palvemaja ikonostaasi ikoone Frolovi koolkonna meistrid. Palvelas on ikoone isegi 17. sajandist.

## Kirjandus
* Jaanus Plaat. Vene vanausulised ja nende pühakojad Eestis. Tallinn 2016 (lk 80–87)

## Välislingid
* EVKL Kasepää Vanausuliste palvemaja Vanausuliste kodulehel
Zoë Straub

**Zoë Straub** (esinejanimega **Zoë**; sündinud 1. detsembril 1996 Viinis) on Austria laulja ja laululooja.

Tema debüütalbum "Debut" ilmus 2015. aasta oktoobris. Ta laulab prantsuse keeles.

Ta esindas 2016. aasta Eurovisiooni lauluvõistlusel Stockholmis Austriat lauluga "Loin d'ici", mis sai 151 punktiga 13. koha. 2015. aastal saavutas ta Austria eelvoorus lauluga "Quel filou" kolmanda koha.

## Välislingid
Sinplus

**Sinplus** on Šveitsi ansambel, kuhu kuuluvad vennad Ivan ja Gabriel Broggini.

Duett esindas 2012. aasta Eurovisiooni lauluvõistlusel Bakuus Šveitsi lauluga "Unbreakable", kuid finaali ei jõutud.

"Unbreakable" ilmus nende debüütalbumil "Disinformation". Nende teine stuudioalbum "Up To Me" ilmus 2014. aastal. Kolmas album "This Is What We Are" tuli müügile 2017. aasta jaanuaris.

2014. aastal võitis Sinplus MTV Euroopa muusikaauhinna parima Šveitsi artisti kategoorias.

## Välislingid
* Ametlik koduleht
Nina Zilli

**Maria Chiara Fraschetta** (sündinud 2. veebruaril 1980 Piacenzas), esinejanimega **Nina Zilli**, on itaalia laulja ja laululooja.

Tema debüütalbum "Sempre Lontano" ilmus 2010. aastal ja see osutus edukaks. Samal aastal võitis ta lauluga "L'uomo che amava le donne"Sanremo muusikafestivali žüriiauhinna.

2012. aasta Sanremo muusikafestivalil valiti ta Itaalia esindajaks 2012. aasta Eurovisiooni lauluvõistlusel Bakuus. Eurovisioonil saavutas ta lauluga "L'amore è femmina" 101 punktiga 9. koha. "L'amore è femmina" ilmus tema teisel samanimelisel albumil.

2015. aastal ilmus tema kolmas album "Frasi & fumo".

Ta osales ka 2015. aasta Sanremo muusikafestivalil, kus saavutas 9. koha.

## Välislingid

* Ametlik koduleht
BEF

**BEF** on lühend, mis võib tähendada:
***[[Balti Keskkonnafoorum]]**
***[[Belgia frank]]**
***[[British Expeditionary Force]]**
Krestõ vangla

**Krestõ vangla** (venekeelne ametlik nimi Федеральное казённое учреждение «Следственный изолятор № 1», lühemalt Учреждение ИЗ 47/1) oli Venemaal Peterburis asunud vangla; ühtlasi Venemaa tuntumaid ja suuremaid vanglaid. Vangla avati 1892. aastal.

Vanglas oli 2016. aastal kohti 1150 vangile. Suleti detsembris 2017. Vangid viidi üle Kolpinos avatud vanglakompleksi Krestõ-2.
Riki Sorsa

**Riki Sorsa** (kodanikunimi **Esko Richard Sorsa**; 26. detsember 1952 Helsingi – 9. mai 2016 Helsingi) oli soome laulja.

Riki Sorsa oli ansamblite The Zoo ja Jig-Saw laulja. Tema esimene sooloalbum ilmus 1981. aastal.

Riki Sorsa esindas Soomet 1981. aasta Eurovisiooni lauluvõistlusel lauluga "Reggae OK", mis sai 27 punktiga 16. koha.

Ta on maetud Helsingi Hietaniemi kalmistule.

## Viited
Galerii Steinek

**Galerii Steinek** (saksa keeles *Galerie Steinek*) on kaasaegse kunsti galerii Austria pealinnas Viinis.

## Asukoht
Aadress Viini kesklinnas: Eschenbachgasse 4, 1010 Viin, Austria.

## Avamine ja tegevus
Muuseumi avas Silvia Steinek koos oma isa, kogenud kunstivahendaja ja -kollektsionääri Heinrich Steinekiga 1982. aastal Himmelpfortgasse galeriis, aadressil Himmelpfortgasse 17 originaalse näitusega mitte üksnes Austria, vaid samuti rahvusvahelisest kujutavast kunstist. Eesmärk oli toetada ja täiendada Viini kunstimaailma, demonstreerides moodsa ja kaasaegse kunsti avangardi ja arengut, mis õnnestus tänu Heinrich Steineki varajastele kontaktidele ja sõprussuhetele selliste kunstnikega nagu Adolf Frohner ja Arnulf Rainer.

1990. aastal sai muuseum lisaks teise väljapanekuruumi "die Halle". 2006. aastast asub galerii praeguses asukohas Eschenbachgasse 4, mille läheduses muuhulgas leiduvad Galerii Ulysses, Galerii Meyer Kainer, Kro Design&Kunst GmbH ja Viini kunstiajaloomuuseum.

2012. aastal galerii Steinek tähistas oma 30. tegevusaastat uute julgete väljapanekutega nagu "Sesshaft", "Pig Pieces" ja "Silikonbusen" jne.

Steinek korraldab nüüdiskunsti isiku- ja grupinäitusi. 2008. aastast on seal oma teoseid eksponeerinud näiteks Elke Krystufek, Arnulf Rainer ja Matthias Herrmann. Rahvusvahelist kollaaži on toonud ameeriklase Tony Oursleri pastelsetes toonides maalitud akvarellid, videoskulptuurid koos teatud esemete, nukkude või patjadega, poolikult värvitud kehaosad või näod või vahenditeks koguni sprei ja ajalehelõiked.

2008. aastal tunnustati galerii omanikku Heinrich Steinekit kui Viini ja rahvusvahelise kunstielu silmapaistvat mõjutajat Viini linna auhinnaga Golden Medal – teenete eest Viini maakonnas (*Goldene Ehrenzeichen für Verdienste um das Land Wien*).

## Kunstnikke
Steineki galerii kunstnike hulka kuuluvad Ameerika Ühendriikide kunstnikud Robert Barry ja Tony Oursler ning tänapäeva Austria kunstnikud Ilse Haider, Gudrun Kampl, Julius Deutschauer ja Michaela Spiegel.

2000. aastast on lisandunud austerlane Clemens Wolf, Bulgaarias sündinud Olga Georgieva ja Saksamaal sündinud Karen Holländer.

Fotograafiagaleriis on väljapanekuid Matthias Herrmannilt ja Hiina kunstnikult Rong Rongilt.

## Viited

## Välislingid
* Galerii koduleht
Worldloppet

**Worldloppet** on rahvusvaheline suusamaratonide liit. See asutati 1978 Rootsis Uppsalas. 

2015 kuulus liidu alla Euroopas, Ameerikas, Aasias ja Okeaanias kokku 20 suusamaratoni. Seejuures kehtib põhimõte, et ühest riigist saab liitu kuuluda vaid üks suusamaraton. Eestis on selleks Tartu maraton.

Liidu põhisekretariaat asub alates 2016. aastast Tartus, enne seda asus see Itaalias.

## Välislingid
*Liidu koduleht
Roman Lob

**Roman Lob** (sündinud 2. juulil 1990 Düsseldorfis) on saksa laulja ja laulukirjutaja.

2007. aastal võttis ta osa telesaate "Deutschland sucht den Superstar" neljandast hooajast, kuid pidi hääleprobleemide tõttu osalemise pooleli jätma, kui oli jõudnud 20 parima sekka.

2008. aastal pürgis ta Eurovisioonile poistebändi G12P – Germany 12 Points koosseisus lauluga "When The Boys Come", kuid Saksamaa kohalikku finaalvooru ei jõutud.

Ta esindas 2012. aasta Eurovisiooni lauluvõistlusel Bakuus Saksamaad lauluga "Standing Still" pärast Saksamaa eelvooru "Unser Star für Baku" võitu. Eurovisioonil saavutas ta 110 punktiga 8. koha.

Laul "Standing Still" ilmus tema debüütalbumil "Changes", mis tuli müügile 2012. aasta aprillis. Tema teine stuudioalbum "Home" ilmus 2014. aastal.

## Viited

## Välislingid
* Ametlik koduleht
Pauli sõjakool

**Pauli sõjakool**, aastani 1894 **1. Pauli sõjakool** (vene keeles *Павловское военное училище*, aastani 1894 *1-е военное Павловское училище*) oli aastatel 1863–1917 Peterburis jalaväeohvitsere välja õpetanud sõjakool.

## Ajalugu
Sõjakool asutati augustis 1863 keiser Aleksandr II ukaasiga Pauli kadetikorpuse põhjal ja see sai nimeks 1. Pauli sõjakool. 1894. aastal nimetati see ümber Pauli sõjakooliks.

Algusperioodil õppis koolis 300 junkrut, kes moodustasid neljast roodust koosneva pataljoni. Aastal 1882 suurenes õpilaste arv 400-ni. Esimese maailmasõja algusperioodil toimusid koolis neljakuulised kiirväljaõppekursused. Sõja ajal tõusis junkrute arv 1000-ni. 

50 aasta jooksul sai koolis väljaõppe kokku 7730 ohvitseri. 1913. aastal olid Venemaa keisririigi kindralstaabi ohvitseridest veerand Pauli sõjakooli vilistlased.

## Õppetöö
Õppetöö kestis koolis kaks aastat. Koolis õpetati taktikat, sõjaajalugu, suurtükiasjandust, fortifikatsiooni, sõjatopograafiat, seadusandlust, sõjaadministratsiooni, jumalasõna, vene, prantsuse ja saksa keelt, samuti mehaanikat ja keemiat.

## Sõjakooli ülemad 1863−1917
### 1. Pauli sõjakooli ülemad 1863−1894

### Pauli sõjakooli ülemad 1894−1917

## Tuntud vilistlasi
*Pjotr Nikolajevitš Krasnov (1889)
*Aleksei Nikolajevitš Kuropatkin (1866)

### Baltisakslastest vilistlasi
*Friedrich von Taube (1877)
*Vabahärra Roman von Ungern-Sternberg (1908)

### Eestlastest vilistlasi
*Aleksander Arol
*Kaarel Eenpalu (1917)
*Friedrich-Karl Pinka
*August-Voldemar Schwarz

## Kirjandus
*Анучин, Д. Г. *Исторический очерк Павловского военного училища, Павловского кадетского корпуса и императорского Военно-сиротского дома. 1798−1898 гг*. СПб.: Типография Министерства Внутренних дел, 1898 http://prussia.online/books/istoricheskiy-ocherk-pavlovskogo-voennogo-uchilishcha.
Panemunėlis

**Panemunėlis** (vene keeles Понемунь, Понѣмунекъ) on alev Leedus Rokiškise rajoonis Panemunėlise vallas. Alev asub Mēmele jõe ülemjooksul.

Alevis on raamatukogu. Vaatamisväärsuseks on aastal 1911 valminud katoliku kirik.

Aastal 1771 ehitati esimene Panemunėlise kirik. XIX sajandi lõpus ehitati alevit läbiv Daugavpilsi ja Radviliškise vahelise raudtee; raudtee äärde asulast läände rajati Panemunėlise raudteejaam, asulasse aga Tindžiuliai raudteepeatus. XX sajandi lõpus oli asula juures Panemunėlise mõis. Aastal 1938 rajati Panemunėlisesse vabrik, kus hakati töötlema lina.

## Viited

## Välislingid

*Alev portaalis vietoves.Lt
Gireišiai

**Gireišiai** on küla Leedus Rokiškise rajoonis Panemunėlise vallas. 

Külas on Struve geodeetilise kaare punkt, mis kuulub UNESCO maailmapärandi nimistusse. Aasta 2012 lõpus eraldasid Euroopa Liit ja Rokiškise rajoon selle kordategemiseks raha ning aastal 2013 rajati sinna vaateplatvorm.

Gireišiai.JPG|Gireišiai
Gireišiai._Struvės_punktas._Po_apžvalgos_aikštele.JPG|Vaateplatvorm
Gireišiai._Struvės_punktas.JPG|Struve kaare punkt


## Viited
Panemunėlise raudteejaam

**Panemunėlise raudteejaam** on raudteejaama tüüpi asula Leedus Rokiškise rajoonis, Panemunėlise valla halduskeskus. Asula asub Daugavpilsi ja Radviliškise vahelise raudtee ääres, seal asub Panemunėlise raudteepeatus. Asulat läbib Šetekšna jõgi.

Asulas on põhikool. Panemunėlise raudteejaamas on ka kabel.

Asula tekkis aastal 1873, mil sinna rajati Panemunėlise alevi raudteejaam. Jaama juurde tekkinud asula kasvas XX sajandi alguseks alevist endast suuremaks. Aastal 1907 avati seal venekeelne kool, aastal 1918 lisandus ka leedukeelne kool. Aastal 1937 rajati asulasse vabrik, kus hakati töötlema lina.

## Viited

## Välislingid
*Asula portaalis vietoves.Lt
Andranovondronina

**Andranovondronina** on asula Madagaskaril Diana piirkonnas Antsiranana II ringkonnas. Geograafilised koordinaadid on 12°03' S, 49°14' E. 

Naaberasula kirdes on Ambatoafo.

Andranovondroninas on troopiline savannikliima. Aasta keskmine temperatuur on 26,5 °C, aasta keskmine sademete hulk 1132 mm.  

## Viited
Montagne d'Ambre'i rahvuspark

**Montagne d'Ambre'i rahvuspark** on rahvuspark Madagaskaril Diana piirkonnas Joffreville'i lähedal.  

Pargi pindala on 226,36 km² või 182 km². 

Rahvuspark loodi 1958.

Parki pääseb sisse Joffreville'i kaudu. 

Montagne d'Ambre on mägimets keset ümbritsevat kuiva ala. Seal on joad, kraatrijärved ja mitmekesine elustik.  

## Elustik
Pargis on troopiline vihmamets. 
See on üks Madagaskari suurima elurikkusega kohti.

Seal kasvab palju õlipuid *[[Olea ambrensis]]*, ''Olea capensis'' subsp. ''macrocarpa'' ja *[[Olea lancea]]*. 

Seal on teada 75 linnuliiki. Roomajaid on 59 liiki, sealhulgas kameeleone 11 liiki ja madusid 14 liiki. Konni on 34 liiki. Liblikaid on 36 liiki. Imetajaid on 25 liiki, sealhulgas 6 liiki kiskjalisi, 3 liiki nahkhiiri, 6 liiki putuktoidulisi, 2 liiki närilisi ja 8 liiki leemureid. Leemuriliigid on:
**[[Eulemur coronatus]]*
**[[Eulemur fulvus sanfordi]]*
*hall-poolmaaki
**[[Phaner furcifer]]*
**[[Microcebus rufus]]*
**[[Cheirogaleus major]]*
**[[Lepilemur septentrionalis]]*
*aie 

## Viited

#### Välislingid
*Sissekanne veebisaidil wildmadagascar.org
*Sissekanne veebisaidil protectedplanet.net
Rakettkiirendiga mürsk

**Rakettkiirendiga mürsk** (inglise keeles *rocket-assisted projectile*, lühend **RAP**) ehk **rakettkiirendiga lendkeha** on suurtükiväe kasutatav mürsk, mille lennutrajektoori tagab viskelaengule lisaks mürsu rakettmootor või ainult rakettmootor. Reaktiivjõud annab mürsule tavalisest laskemoonast suurema kiiruse ja lennukauguse. Mõned RAP-tüüpi mürsud on varustatud ka lasersihtimissüsteemiga, mis tagab tabamise suurema täpsuse.

Põhja-Korea 170 mm liikursuurtüki M-1978/M1989  Koksan RAP-mürsk saavutab 60-kilomeetrise lennukauguse.

Kui NATO standardite järgi hakati liikmesriikide sõjavägedelt nõudma korpuse tasandil suurtükiväge, mis võimaldaks tulistada vähemalt 30 kilomeetri kaugusele, lahendasid peaaegu kõik liikmesriigid probleemi, võttes suurtükivägedes kasutusele 155 mm RAP-tüüpi laskemoona. NATO liikmesriikidest ei pidanud ainult Belgia sõjavägi nõutud laskekauguse saavutamiseks kasutama RAP-mürske.

## Viited
Salos

**Salos** (Vene keeles Солы) on alev Leedus Rokiškise rajoonis Kamajai vallas. Suur osa alevist asub 73 hektari suurusel Dviragise järve saarel, saart ühendab maismaaga kaks silda.

Vaatamisväärsusteks on aastal 1888 valminud katoliku kirik, selle juures asunud endine klooster, Salose mõisa hoonetekompleks ja selle juures asuv looduskaitsealune park (üks vanemaid parke Leedu aladel). Alevis on raamatukogu.

Salose järgi on nimetatud Pirgu lademe Salose kihistik.

## Ajalugu

Aastal 1450 mainiti asulat esimest korda. See kuulus algul Kęsgailadele ja seejärel Radziwillidele. Need rajasid asulasse ka mõisa.

XVIII sajandil läks asula Moriconide valdusse. Umbkaudu sel ajal rajati sinna ka kabel. Aastal 1782 ehitati kabeli kohale kirik. XIX sajandil rajasid Moriconid asulasse ka kooli. Asula viimased omanikud olid Tiesenhausenid. Nõukogude ajal oli seal kohaliku sovhoosi keskasula.

Alevis sündis tuntud Leedu kommunist Kazys Giedrys.

## Viited

## Välislingid

*Alev portaalis vietoves.Lt
Union

**Union** (inglise *union* 'liit', 'ühendus') on mitmetähenduslik sõna:
*Union oli 1920. aastatel tegutsenud Eesti spordiorganisatsioon
*Union oli Tallinnas tegutsev trükikoda
*Union oli Eesti ettevõte
*Union on Eesti ansambel
*Union oli Eesti kino Rakveres
*Union on linn USA-s Missouri osariigis
*Union on vald USA-s Connecticuti osariigis
*Union on linn USA-s Alabama osariigis
*"Union" on ansambli Yes album

## Vaata ka
*Unioni maakond (täpsustuslehekülg)
Andranovondronina vald

**Andranovondronina vald** on vald Madagaskaril Diana piirkonnas Antsiranana II ringkonnas.

2001. aasta Madagaskari rahvaloenduse järgi oli elanikke 2372. 

Vallas on põhiliselt maarahvastik. 2001. aasta rahvaloenduse andmetel tegeleb 75% rahvastikust loomakasvatusega, 14% taimekasvatusega. Tähtsamad põllukultuurid on mais, maniokk ja riis. 10,5% rahvastikust tegeleb kalapüügiga, 0,5% töötab teeninduses. Saadaval on algharidus.
Portugali kuningas

**Portugali kuningas** (või **kuninganna**) oli Portugali kuningriigi riigipea. 

Monarhid juhtisid Portugali alates kuningriigi algusest 1139. aastal kuni 1910. aastal toimunud 5. oktoobri revolutsioonini.

Kõik Portugali kuningad pärinesid ühisest esivanemast, esimest kuningast Afonso Henriquesest, kuid otsene pärilusliin (vanemalt lapsele) on mõnikord katkenud.

Portugali valitsenud dünastiad:
*Portugali Burgundia dünastia (1139–1383)
*Avisi dünastia (1385–1581)
*Habsburgid (1581–1640)
*Bragança dünastia (1640–1910)

## [[Portugali Burgundia dünastia|Burgundia dünastia]] (1139–1383)
Dáil Éireann

**Dáil Éireann** on Iirimaa parlamendi (Oireachtas) alamkoda. 

Selle liikmed valitakse vähemalt iga viie aasta tagant rahvahääletusel, valida võivad vähemalt 18-aastased Iirimaa kodanikud. Kandideerida võivad vähemalt 21-aastased Iirimaa kodanikud.

Alamkojal on õigus Iirimaa põhiseaduse piiranguid järgides võtta vastu mis tahes seadusi ning ametisse nimetada ja tagandada Taoiseachi.

2025. aastal oli ametis Dáili 34. koosseis, kuhu kuulus 174 liiget. Alamkoja liikme nimetus on *Teachta Dála* ning selle lühend TD. Liikmete arvu on ajaloo jooksul muudetud. Põhiseadus seab maksimaalseks arvuks ühe esindaja iga 20 000 elaniku kohta ja minimaalseks ühe esindaja iga 30 000 elaniku kohta.

## Vaata ka

*Teach Laighean

## Viited
Billboard

**Billboard** on New Yorgi ettevõtte Prometheus Global Media väljaantav meelelahutusajakiri, mis avaldab uudiseid, arvamusartikleid, arvustusi ja muusikaedetabeleid (Billboard Hot 100 ja Billboard 200). Sama kaubamärgi all korraldatakse üritusi, antakse välja muid väljaandeid ja tehakse telesaateid.

Ajakiri hakkas ilmuma 1894. aastal.

2014. aastal oli ajakirja trükiarv ligi 17 000.

## Välislingid
*Koduleht
Ivajlo Kalfin

**Ivalo Kalfin** (bulgaaria keeles Ивайло Георгиев Калфин; sündinud 30. mail 1964 Sofias) on Bulgaaria poliitik vasaktsentristlikust erakonnast Bulgaaria Taassünni Alternatiiv. Ta ooli 7. novembrist 2014 kuni 18. maini 2016 Bulgaaria asepeaminister demograafia ja sotsiaalpoliitika alal ning Bulgaaria töö- ja sotsiaalpoliitika minister.

Ta sündis 1964. aastal Sofias. 1988. aastal lõpetas ta Sofias Rahvusliku ja Maailmamajanduse Ülikooli rahvusvahelise majandusteaduse erialal ja 1999. aastal Loughborough' Ülikooli rahvusvahelise panganduse alal.

1990. aastate alguses töötas ta suurettevõtetes majanduskonsultandina.

## Poliitiline tegevus
Poliitikasse astus ta 1994. aastal; oli aastatel 1994–1997, 1997–2001 ja 2005–2009 Bulgaaria Suure Rahvuskogu liige ning 2001–2003 Euroopa Julgeoleku- ja Koostööorganisatsiooni missioonil Kosovos.

16. augustist 2005 kuni 27. juulini 2009 oli ta Bulgaaria välisminister ning 2009–2014 Euroopa Parlamendi liige. 7. novembrist 2014 kuni 18. maini 2016 oli ta Bulgaaria asepeaminister demograafia ja sotsiaalpoliitika alal ning Bulgaaria töö- ja sotsiaalpoliitika minister.

## Isiklikku
Ta on abielus ja tütre isa. Tema hobid on *[[squash]]* ja sukeldumine. Lisaks emakeelele valdab ta inglise, hispaania, prantsuse ja vene keelt.
Nocturno Culto

**Ted Skjellum** (tuntud esinejanimedega **Nocturno Culto**, **Nocturno** ja **Kveldulv**; sündinud 4. märtsil 1972 Oppegårdi vallas Akershusi maakonnas) on norra muusik. Ta on tuntud kui *[[black metal]]*i bändi Darkthrone laulja ja kitarrist. Ta on olnud ansambli liige alates 1988. aastast.

## Isiklikku
Ta töötab kooliõpetajana ning tal on poeg ja tütar.

## Viited
Kindralpolkovnik

**Kindralpolkovnik** on sõjaväeline auaste, mis on kasutuses mitme riigi kaitseväes. 

## Kasutajad
*  - Kindralpolkovnik on kindralleitnandist kõrgem ja armeekindralist madalam ning mereväes vastab sellele admirali auaste.
* - (ukraina keeles *генерал-полковник*) on see Ukraina relvajõudude auaste, millest kõrgem oli armeekindrali auaste. 

### Ukraina kindralpolkovnikud

## Galerii

RAF A F8ColGen after2010.png|Venemaa maaväe kindralpolkovniku õlak
UA shoulder mark 20.svg|Ukraina kindralpolkovniku pagun (2016-2020).


## Viited

## Välislingid
* Зеленский присвоил Хомчаку звание генерал-полковника - Lb.ua, 06.12.2019
Vievis

**Vievis** () on linn Leedus Elektrėnai omavalitsuses, Vievise valla halduskeskus. Asub merepinnast 128 meetri kõrgusel Vievise järve ääres, 14 km Elektrėnaist ida pool. Vievist läbivad Vilniuse-Kaunase maantee ja Vilniuse-Kaunase raudtee, seal asub Vievise raudteejaam.

Vievises on raamatukogu. Haridust annavad gümnaasium, põhikool ja kunstikool. Linnas asuvad Leedu geoloogiamuuseum (koos Juozas Dalinkevičiuse memoriaalnäitusega) ja Leedu maanteemuuseum. Sealne katoliku kirik valmis aastal 1931, õigeusu kiriku hoone ehitati aastal 1843, kalmistu lasuv õigeusu kabel aga aastal 1936.

## Ajalugu

1522 mainitud Vievise mõisa juurde tekkinud asulat on kirjalikult esmamainitud 1539 aastal. Toona oli Vievis alev. XVI sajandi esimesel poolel rajati Vievisesse ka esimene katoliku kirik.

Nii mõis kui asula kuulusid pikka aega (alates XVI sajandi algusest) Ogińskitele. See suguvõsa rajas Vievisesse uniaatide kiriku ja asutas sinna uniaatide Püha Vaimu kloostri. XVII sajandi alguses rajati kloostri juurde ka aastani 1812 tegutsenud trükikoda, kus trükiti esimest korda kirillitsas raamatuid. Valdavalt trükiti vaimulikku ja poleemilist kirjandust, edendamaks uniaatide ja jesuiitide vaateid. Bogdan Ogiński andis XVII sajandi alguses Vievise kiriku õigeusklike käsutusse, ent tema surma järel tagastati see Vievise katoliiklastele. Sajandi keskpaigas laastasid alevit sõjad.

Ogińskite valduses oli Vievis aastani 1831. Tsaariajal oli linna venekeelne nimekuju Евье, kasutati ka vormi Евiо. XIX sajandi teisel poolel avati Peterburi–Varssavi raudtee ja Vievis sai omale raudteejaama. Esimese maailmasõja ajal põles maha sealne katoliku kirik. Ka suleti sealne postkontor, mis hakkas tegutsema taas aastal 1921.

Kahe maailmasõja vahel asus Vievis Leedu-Poola piiril. Toona kandis see nime **Vievys**. Linnaõigused sai 1950. aastal.

## Elanikkond

* 341 (1865)
* 725 (1897)
* 712 (1902)
* 414 (1923)
* 2 279 (1959)
* 2 963 (1970)
* 4 300 (1976)

* 4 581 (1979)
* 5 663 (1989)
* 5 303 (2001)
* 4 915 (2011)
* 4 521 (2018)
* 4 461 (2020)


2011. aasta rahvaloenduse andmetel olid linna elanikeest 82,56% leedulased, 10,91% poolakad ja 3,74%  venelased  Enne Teist maailmasõda elasid linnas valdavalt poolakad.


Orthodox_church_of_the_Dormition_of_the_Theotokos,_Vievis.jpg|Õigeusu kirik
Traku_gatve_Vievyje.JPG|Trakai tänav
Vievis church.JPG|Vievise katoliku kirik
Vievio kultūros centras.JPG|Kultuurimaja
Vievis,_stačiatikių_kapinių_koplyčia_.JPG|Vievise õigeusu kabel


## Viited

## Välislingid

*Linn portaalis vietoves.Lt
Jon Snow

**Jon Snow** (sündinud 28. septembril 1947 Ardinglys Sussexi krahvkonnas Suurbritannias) on inglise teleajakirjanik.

Ta töötab telekanalis ITN, kus juhib juba 1989. aastast Channel 4 uudistesaadet.

Snow on olnud mitmes auametis, sealhulgas Oxford Brookesi Ülikooli kantsler 2001–2008.

2010. aastast on Jon Snow abikaasa Zimbabwest pärit Briti epidemioloog Precious Lunga.

## Viited
Aktiva (ettevõte)

**Aktiva Engineering**  on üks juhtivaid ehitus-, projekteerimis- ja metallkonstruktsioonide tootmisettevõtteid Põhja-Makedoonias.

## Asukoht
Ettevõte ja selle peakontor asuvad tööstuspiirkonna südames aadressil 50, O.U "Гоце Делчев", Štip 2000, Põhja-Makedoonia.
 
## Ajalugu
Firma asutati aastal 1999. See oli Makedoonias esimene vastava metallitööstusliku tootmisprofiiliga ettevõte, mis varustas äri- ja tootmishooneid ning nende rajamist esialgu vaid minimaalse tehnoloogia ja vähese töökollektiiviga.

## Ettevõtte profiil
Ettevõte Aktiva pakub ehitus- ja inseneriteenuseid projektijuhtimise, teraskonstruktsioonide ehituse ja kokkupaneku ning ehitusjärelevalve alal. Ettevõte valmistab ja paigaldab ka igat liiki terasest konstruktsioone nii tööstuslike tootmis- ja ärihoonete kui ka elumajade ehitamiseks, profileeritud või plastifitseeritud lehtmetallist paneelsüsteeme, elektri- ja automaatika-, kütte-, jahutus- ja õhu konditsioonimisseadmeid, tooteid veevarustus- ja kanalisatsioonirajatistele, horisontaalseid ja vertikaalseid mahuteid ja paake, tehnoloogilisi seadmeid tootmisprotsessidele tööstuses ning kütuse ja naftatöötlemis-, destilleerimis-, ladustamis- ja käsitlemisseadmeid koos ööpäev läbi osutatavate tehniliste teenustega. Toodanguprogrammi kuuluvad metallist kaablirennid ning vooluringide ja elektripaigaldiste koosseisu kuuluvad, igati nõuetele vastavad elemendid. Toodangu tervikliku paigaldamise ja järelevalve valdkonnas ettevõttel on kasutuses kaasaegsete seadmete ja kohandatud autokraanade jne oma laialdane masinapark.

2010. aastal hakkas Aktiva esimesena tootma päikeseenergiast elektrit tootvaid fotoelektrilisi kollektoreid, luues samuti nn päikesekollektorite kohalemonteerimise tehnilise dokumentatsiooni. Idee päikese energiaga kui taastuva ja keskkonnahoidliku "rohelise" energiaga seotud majanduslikult ratsionaalse lahendusega elektritoodangust tuli Štipi ettevõttelt ”Mavis”.
 
 
## Viited
Graafi värvimine

Graafiteoorias on **graafi värvimine** graafi elementide sildistamine (tavaliselt värvidega) teatud reeglite alusel.

Graafi **tippude värvimisel** antakse igale tipule värv nii, et ühelgi naabertipul poleks sama värv. Graafi *kromaatiline arv* on minimaalne arv värve, mis on tippude värvimiseks vajalikud.

Graafi **servade värvimisel** antakse igale servale värv nii, et ühise tipuga servadel poleks sama värv. Graafi servade värvimine on analoogne selle graafi servagraafi tippude värvimisega.

## Vaata ka
*Neljavärviprobleem
SRGB

**sRGB** (*Standard Red Green Blue*) on standardvärviruum, mille lõid 1996. aastal Microsoft ja Hewlett-Packard kasutamiseks kuvarites, printerites ja veebis.

sRGB määratlus vastas kõige paremini kaasaegsete CRT-kuvarite värvikuva võimalustele ning see kavandati tüüpilisi kodu- ja kontoritingimusi silmas pidades. sRGB puhul on värvikomponentide arvväärtused vahemikus 0–1. Kui on vaja väärtusi vahemikus 0–255, siis võib sRGB komponente korrutada 255-ga ja ümardada lähima täisarvuni. sRGB teeb mittelineaarse teisenduse primaarvärvide (punane, roheline ja sinine) intensiivsusele.

## Kasutus
sRGB värvimudelit kasutatakse kuvarites, printerites ja veebis. OpenGL ja Direct3D rakendusliidesed toetavad sRGB-d.

## Vaata ka
*Näks
*Kuueteistkümnendsüsteem

## Välislingid
* sRGB www.color.org
Meeli

**Meeli** on eestipärane naisenimi.

Nime pakkus välja Mats Tõnisson.

Eestis oli 2018. aasta 1. jaanuari seisuga eesnimi Meeli 567 naisel. Meeli oli populaarsuselt 281. naisenimi. Kõige populaarsem oli eesnimi Meeli vanuserühmas 55–59, kus neid oli 10 000 elaniku kohta 7,95 ning Hiiu maakonnas, kus neid oli 10 000 elaniku kohta 9,39. Meeli oli keskmiselt 54 aasta vanune (mediaanvanus oli 55). 

2023. aasta 1. jaanuari seisuga oli Eestis eesnimi Meeli 539 naisel. Meeli oli populaarsuselt 308. naisenimi. Kõige populaarsem oli eesnimi Meeli vanuserühmas 80–84, kus neid oli 10 000 elaniku kohta 8,6 ning Hiiu maakonnas, kus neid oli 10 000 elaniku kohta 8,2. Meeli oli keskmiselt 58 aasta vanune (mediaanvanus oli 59).

## Nime kandjaid
*Meeli Kaur, kohtunik
*Meeli Kõiva, kunstnik
*Meeli Mesipuu, botaanik ja looduskaitsespetsialist
*Meeli Pandis, pedagoogikateadlane
*Meeli Roosalu, füsioloog
*Meeli Saar, sporditeadlane
*Meeli Sedrik, keeleteadlane
*Meeli Sööt, näitleja
*Meeli Truu, arhitekt
*Meeli Veskus, õpetaja ja raamatukogundustegelane

## Viited
ISO 4217

**ISO 4217** on Rahvusvahelise Standardiorganisatsiooni avaldatud standard, mis esitab valuutakoode.

Standardit kasutatakse äris ja panganduses üle kogu maailma. Standardi koode kasutatakse ka lennupiletitel ja rahvusvahelistel rongipiletitel hinna ühetähenduslikuks märkimiseks.

Koodi kaks esimest tähte on riigi kahetäheline maakood ISO 3166 standardi järgi. Kolmas täht on tavaliselt valuuta nimetuse esitäht.

## Vaata ka
*
*Rahaühikute loend
Planeedi atmosfäär

**Planeedi atmosfäär** on planeeti ümbritsev gaasikiht, mis püsib planeedi ümber raskusjõu mõjul.

## Vaata ka
*Maa atmosfäär
*Pluuto atmosfäär
Türi kalmistu

**Türi kalmistu** all võidakse silmas pidada ühte järgmistest kalmistutest:
* **[[Türi Kesklinna kalmistu]]**
* **[[Türi Kõrgessaare kalmistu]]**
* **[[Türi Saunametsa kalmistu]]**
* **[[Türi Vana kalmistu]]**

Inimesi on maetud ka Türi kirikuaeda.
A. H. Tammsaare tänav

**A. H. Tammsaare tänav** on või oli tänav mitmes Eesti asulas.
*A. H. Tammsaare tänav on Jõhvis
*A. H. Tammsaare tänav oli Tallinnas, praegune Serva tänav
*A. H. Tammsaare tänav on Tamsalus
*A. H. Tammsaare tänav on Tartus
*A. H. Tammsaare tänav on Pärnus
*...

## Vaata ka
*A. H. Tammsaare puiestee
*A. H. Tammsaare tee
59 eKr

**59. aasta eKr**

## Sündmused
*Gaius Julius Caesar sai Rooma konsuliks.
*Caesar abiellus oma kolmanda naise Calpurniaga.

## Sündinud
*Titus Livius, Rooma ajaloolane (tõenäoline sünniaeg)

## Surnud
*Gaius Octavius, Rooma poliitik
Läti filosoofia

**Läti filosoofia** on filosoofia, mis on loodud või viljeldud Lätis ja/või lätlaste poolt. Läti filosoofiaks võib pidada ka filosoofiat, mis on loodud lähtuvalt läti keele ja kultuuri iseärasustest ning sisaldab globaalse filosoofiamaastiku ja muude rahvaste filosoofiate kõrval spetsiifilist lätilikku komponenti või maailmavaadet.

Kuna Eestis loodi esimene kõrgkool pikka aega enne Lätit, kujunes ka Läti filosoofiatraditsioon algselt välja just Tartu Ülikoolis õppinud ja töötanud filosoofide tööna.

Läti esimeseks erialase haridusega filosoofiks peetakse Jēkabs Osist (1860–1919), kes õppis 1877–1882 Tartu Ülikoolis teoloogiat ja filosoofiat Gustav Teichmülleri juures ning töötas Tartus filosoofia eradotsendina 1888–1889 ja professorina 1889–1918. Teichmülleri mõjutusel arendas Osis välja kriitilise personalismi teooria. Osise tuntumate tööde seas on magistriväitekiri "Uurimusi substantsi mõistest Leibnizi filosoofias" ja doktoriväitekiri "Personalism ja projektivism Lotze filosoofias" (1896).

Läti meditsiinifilosoofiale pani aluse Martin Sihle (ka Mārtiņš Zīle, 1863–1945), kes õppis samuti Tartu Ülikoolis ning oli 1926–1927 Läti Ülikooli rektor. Theodors Celms (1893–1989) rajas Läti fenomenoloogiakoolkonna, saavutades Euroopas tuntuse monograafiaga "Der Phänomenologische Idealismus Husserls" ning olles pärast Teist maailmasõda tuntuim välisläti filosoof.

Tänapäeval on filosoofilise uurimistöö Lätis koondunud eelkõige Läti Ülikooli filosoofia ja sotsioloogia instituuti, mida 2016. aasta alguse seisuga juhtis Maija Kūle. Lätis tegutseb ka Teadusajaloo ja Teadusfilosoofia Balti Assotsiatsiooni kohalik haruorganisatsioon.

## Läti filosoofe
* Janis Broks
* Ella Buceniece
* Ausma Cimdina
* Pauls Dāle
* Elga Freiberga
* Zaiga Ikere
* Pauls Jurevičs
* Svetlana Kovaltšuk
* Solveiga Krumina-Konkova
* Rihards Kūlis
* Iveta Leitane
* Valerijs Markovs
* Zenta Mauriņa
* August Milts
* Milda Paleviča
* Arnolds Podmazovs
* Alfreds Polis
* Aija Priedite
* Konstantīns Raudive
* Otto Rolavs
* Mara Rubene
* Vija Sile
* Igors Suvajevs
* Ilmārs Šlāpins
* Valentīns Šteinbergs
* Vilnis Zariņš

## Kirjandus
* Hiršs, Andris "THE FIRST LATVIAN PHILOSOPHER JĒKABS OSIS AND THE SEARCH FOR SUBSTANCE" TRAMES: A Journal of the Humanities & Social Sciences, 2015, Vol. 19, Issue 2, pp. 95–108
* Kūle, Maija "Philosophy in the Baltic States" Philosophy Worldwide. FSI: FISP, 2006, pp. 91 –106

## Välislingid
* Läti Ülikooli filosoofia ja sotsioloogia instituut
* Läti filosoofid Läti Teaduste Akadeemia kodulehel
* Latvian AHPS – Baltic Association of the History and Philosophy of Science
* Bens Latkovskis Latviešu filozofija nra-lv, 10. juuli 2012
* Tim Ochser Getting to the root of Latvian philosophy The Baltic Times, 2005-12-07
Katabaatiline tuul

**Katabaatiline tuul** on puhanguline külm tuul, mis puhub aeg-ajalt mägedest piki nõlva alla tasandiku poole. See võib juhtuda talvel, kui külm õhk kuhjub kõrgplatoole või kõrgel asuvasse suletud nõkku. Soodsatel ilmatingimustel tungib osa sellest külmast õhust takistustest üle ja tuhiseb raskusjõu möjul mäest alla tasandikule.

Katabaatiliste tuulte kiirus võib olla väga suur – Antarktisel McMurdo kuivates orgudes ületab see 320 kilomeetrit tunnis.

Katabaatiliseks tuuleks nimetatakse ka tugevat külma laskuvat õhuvoolu rünksajupilvedes.

Kõik mööda nõlva alla laskuvad tuuled ei ole katabaatilised. Näiteks fööni või chinooki laskuv õhk tõuseb mööda tuulepealset nõlva üles ja kaotab niiskust, seejärel laskub õhk mööda tuulealust nõlva alla ning muutub soojemaks ja kuivemaks adiabaatilise protsessi käigus.

## Vaata ka
*Anabaatiline tuul

## Viited
Allmänna Svenska Elektriska Aktiebolaget

**Allmänna Svenska Elektriska Aktiebolaget** (lühend **ASEA**) oli Rootsi tööstusettevõte, mis tootis elektrotehnika, masinaid, tramme, elektrivedureid. 

Ettevõte moodustati 1883.

Ettevõttel oli tütarettevõte Venemaa keisririigis, mis eksisteeris 1917. aasta oktoobrirevolutsioonini.

1988 ühines ASEA Šveitsi ettevõttega Brown, Boveri & Cie ja moodustati uus ettevõte ABB (ASEA-Brown Boveri).
3. järgu kapten

**3. järgu kapten** (vene keeles *капитан 3-го ранга*) on Venemaa mereväe auaste, millele Venemaa jala- ja õhuväes vastab major. 

3. järgu kaptenist kõrgem auaste on 2. järgu kapten. See on mereväe vanemohvitseride madalaim auaste.

## Vaata ka
*Teenistusastmete tabel
Tähe tänav (Narva)

**Tähe tänav** on tänav Narvas Sutthoffi linnaosas. Tänav algab 2. Jõesuu tänavalt, ristub Päikese ja lõpeb Puškini tänavaga ristudes. Tänava pikkus on 308 m.
Arthur Jürvetson

**Arthur Jürvetson** (eesnimi ka **Artur**; 15. märts 1908 Enge vald, Pärnu-Jaagupi kihelkond – 29. aprill 1976 Montréal, Québec, Kanada) oli eesti arhitekt. 

Jürvetson lõpetas 1927. aastal Pärnu Ühisgümnaasiumi. Ta õppis aastatel 1927–1933 Viini Tehnikaülikoolis ja lõpetas selle arhitektina. 1937. aastast oli ta Eesti Arhitektide Ühingu ja Insenerikoja liige.

## Töökäik
*1934–1940 – Teedeministeeriumi arhitekt
*1940–1941 – PI Kommunaalprojekti arhitekt
*1941–1944 – Eesti Omavalitsuse Tehnikadirektooriumi ehitusvalitsuse arhitekt
 
## Looming
### Ehitisi
*1936 – Pirita silla arhitektuurne osa (hävitati osaliselt 1944; taastati 1947; lammutati 1979)
*1937 – Vabadussõja Tilleoru lahingu memoriaal (teostamata)
*1937 – Petseri ehitus- ja keraamikakool Võmmorskis
*1939 – Eesti Naisliidu Kodumajanduse Instituudi peahoone Hariduse 8. Praegu Tallinna Prantsuse Lütseumi algklasside hoone 
*1939 – Tallinna Lennujaama peahoone (kaasautor arhitekt Roman Koolmar; valmis 1959, arhitekt Paula Koido). Praegu Tallinna Lennujaama vana peahoone
*1939 – Saksa Teatri hoone ümberehitus Pärnu maantee 5 (kaasautor arhitekt Ernst Kesa; teostamata)
*1939 – Pirita bussijaam-restoran Merivälja tee 1 (tema autorsus ei ole kindel)
*1939 – Suure Munamäe vaatetorn (ümber ehitatud 1955; 1969–1971, arhitektid Veljo Kaasik ja Toomas Rein; 2004–2005)
*1939–1940 – Jakob Westholmi Gümnaasiumi uus hoone Kevade 8 (kaasautor arhitekt Herbert Johanson)
*1939–1940 – Valga tööstuskooli uus hoone (ümber ehitatud, hiljem sõjaväehaigla)

*1948–1951 – ehitised Rootsis – haiglaid
*1951–1976 – ehitised Kanadas – Lavali Ülikooli seminarihoone, linna keskhaigla juurdeehitis, sh ka:
**1954 – Montréali eesti Jaani kirik

### Võistlustöid
*1937 – Eesti Naisliidu Kodumajanduse Instituudi peahoone kutsutud arhitektuurivõistlus, I auhind
*1938 – Tallinna Lennujaama peahoone fassaadide kavandite arhitektuurivõistlus, I auhind
*1938 – tüüpvallamaja arhitektuurivõistlus, I auhind. Kaasautor Johannes Pikkov
*1948 – Etioopia keisri palee arhitektuurivõistlus, I auhind. Ehitati 1955 (pole teada, kas võistlustöö järgi), praegu Rahvuspalee Addis Abebas

### Raamatuid
*1965 – "Jaan Tõnisson". Mälestusteos. New York 1965. Toimetaja Karl Eerme, eessõna Artur Jürvetson
*1980 – Välis-Eesti Korp! Wäinla 1924–1979. Juubelialbum. New York 1980. Kaastoimetaja ja -illustreerija Arthur Jürvetson

Ta on illustreerinud ja kujundanud umbes 25 raamatut.

## Isiklikku
Arthur Jürvetsoni äi oli kunstnik ja kunstipedagoog Voldemar Päts. 

Tema poeg oli insener Tõnu Jürvetson ning tolle poeg on riskikapitalist Steve Jürvetson.

## Viited

## Kirjandus
*Mart Kalm. "Jürvetson, Arthur (Artur)". // Eesti kunsti ja arhitektuuri biograafiline leksikon. Eesti Entsüklopeediakirjastus. Tallinn 1996. Lk 145

## Välislingid
*"Värskelt remonditud Pirita sild" (nii Pirita sild kui ka Pirita bussijaam-restoran). Foto: O. Juhani, 10. jaanuar 1964. Eesti Rahvusarhiivi Filmiarhiivi kogu
*Montréali eesti Jaani kiriku peasissekäik
Bad Tölz

**Bad Tölz** on linn Saksamaal Baieri liidumaal, Bad Tölz-Wolfratshauseni kreisi keskus.

Linnas elab 17 815 inimest (2010).

Linn on jaotatud viieks linnaosaks (saksa keeles *Ortsteil*).

Kolmanda Riigi ajal tegutses linnas aastast 1937 nooremohvitseride (junkrute) kool. Kolmanda Reichi ajal oli linnas ka Dachau koonduslaagri üks osasid.

## Viited
Deutsche Film AG

**Deutsche Film AG** (lühend **DEFA**) oli Saksa Demokraatliku Vabariigi juhtiv filmistuudio. Ettevõte asus Potsdamis. DEFAs toodeti mängu- ja propagandafilme. Kokku toodeti 700 mängu- ja 160 animafilmi.

Filmistuudio DEFA tegutses aastatel 1946–1992.

DEFAs toodetud Jurek Beckeri 1974. aasta film "Valetaja Jakob" (originaalpealkirjaga "Jakob der Lügner") oli nomineeritud Oscarile parima võõrkeelse filmi kategoorias.

## Filme
*"Ühe mõrva kroonika" (1965)
*"Kopernik" (1972; koos Zespół Filmowy Iluzjoniga)
*"Punane viiul" (1974; koos Tallinnfilmiga)
*"Hans Röckle ja kurat" (1974)
*"Valetaja Jakob" (1974)
60 eKr

**60. aasta eKr**

## Sündmused
* Julius Caesar moodustas esimese triumviraadi Marcus Licinius Crassuse ja Pompeiusega.

## Sündinud
*...

## Surnud
* Orgetorix, gallide pealik
Suvainiškis

**Suvainiškis** (vene keeles vanasti Сувѣки, Сувейнишки) on alev Leedus Rokiškise rajoonis Pandėlysi vallas. Alev asub Läti piiri ääres Nereta kaldal.

Alevis on põhikool ja raamatukogu. Vaatamisväärsuseks on aastal 1863 valminud  katoliku kirik.

Esimene kirik rajati Suvainiškisesse aastal 1782, kuni aastani 1832 tegutses selle juures ka klooster. XX sajandi alguses kandis asula ka nimesid **Suveiniškis** või **Suvainiškiai**. Esimese maailmasõja ajal ühendas seda Skapiškisega raudtee.

## Pilte

Suvainiškis,_akmuo.JPG|Alevi keskus
Suvainiškis,_gatvė.JPG|Suvainiškis
Suvainiškio_bažnyčia,_priekis.JPG|Suvainiškise kirik
Altārs,_Suvainišku_baznīca.jpg|Kiriku sisevaade


## Viited

## Välislingid
*  Alev portaalis vietoves.Lt
Panemunise mõis

**Panemunise mõis** (leedu keeles *Panemunio dvaras*) on endine mõis Leedus Rokiškise rajoonis Pandėlysi vallas Panemunises.

Mõisa varasemad omanikud olid Astikased, Giedraitised, Ozemblowskid, Koscialkowskid, Moriconid. Aastal 1598 kuulus mõis Massalskite perele. XIX sajandil läks mõis Komarite suguvõsale, kes mõisakompleksi ka välja ehitas. Aastal 1924 läks mõis Osvald Lauciskise valdusse; tema pärijatele tagastati mõisakompleks aastal 1993.

Peahoone koosneb kolmest paralleelselt asuvast korpusest. Hoone on valmistatud tellistest, samas kui suurem osa mõisakompleksi hoonetest on maakividest. Hoone interjöör oli luksuslik – seal asusid mitmed luksuslikud salongid ja uusgooti stiilis raamatukogu. Serviisid olid seal jaapani portselanist või söövitatud kristallist, pronksist ja hõbedast.

Peahoone läheduses asuvad veel aastal 1851 valminud sepikoda, aastal 1854 valminud tall-tõllakuur (kasutusel ka lehmalaudana) ja teenijatemaja. Kompleksis on säilinud ait, jääkelder, ladu, laut, teine sepikoda, kaks torni. Veidi maad eemal asuvad viinavabrik ja selle ladu.

## Viited

## Välislingid
*Sissekanne Leedu mõisate veebisaidil; fotod (*leedu keeles*)
*Sissekanne Leedu mõisate veebisaidil; kaart (*leedu keeles*)